Villu Valdmaa

Villu Valdmaa (sündinud 20. septembril 1964) on eesti ooperilaulja (bariton) ja helilooja.

Haridus
Villu Valdmaa lõpetas 1982. aastal Tallinna 32. Keskkooli, 1991. aastal Tallinna Konservatooriumi dotsent Ervin Kärveti lauluklassis ja 1998. aastal Eesti Muusikaakadeemia magistriõppe professor Vilma Mallene lauluklassi. Ta on täiendanud end Erik Sædéni (Stockholmis) ja Virgilijus Noreika juures.

Lavarollid
Alates 1991. aastast on Villu Valdmaa Rahvusooperi Estonia solist.

Rolle ooperites, operettides ja muusikalides:
 Krahv Almaviva, "Figaro pulm" (Wolfgang Amadeus Mozart)
 Doktor Malatesta, "Don Pasquale" (Gaetano Donizetti) 
 Puhh, "Puhh" (Tõnu Raadik)
 Boni, "Silva" (Imre Kálmán)
 Brétigny, "Manon" (Jules Massenet)
 Doktor Cajus, "Windsori lõbusad naised" (Otto Nicolai)
 Gert, "Lugu klaasist" (Mari Vihmand)
 Vana teadlane, "Dispuut" (Alo Mattiisen)
 Paul, "Reetur" (Raimo Kangro)
 Marco, "Gianni Schicchi" (Giacomo Puccini)
 Parun, "Traviata" (Giuseppe Verdi)
 Benny, "Depressioon baaris" (Alo Põldmäe)
 Schaunard, "Boheem" (Giacomo Puccini)
 Testaccio, "Öö Veneetsias" (Johann Strauss)
 16-sõrmeline pianist, "Süda" (Raimo Kangro)
 Nikititš, "Boriss Godunov" (Modest Mussorgski)
 Masetto, "Don Giovanni" (Wolfgang Amadeus Mozart)
 Frangipane, "Irma" (Marguerite Monnot)
 Gangster Dude, "Sugar" (Jule Styne)
 Mõhk, "Nukitsamees" (Olav Ehala)
 St Brioche, "Lõbus lesk" (Ferenc Lehar)
 Kassiaru Jaska, "Vargamäe tõde ja õigus" (Tõnu Raadik)
 Egon von Wildenhagen, "Onupoeg Bataaviast" (Eduard Künneke)
 Kirikuteener ja vangivalvur, "Tosca" (Giacomo Puccini)
 Kõrtsiperemees, "Viini veri" (Johann Strauss)
 Puhh, "Pipi!Nuki!Puhh!" (Olav Ehala, Tõnu Raadik, Ülo Vinter, Ülo Raudmäe)
 Kontrabassimängija, "Kontrabass-kuningatütar" (Alo Põldmäe)

Lisaks on Villu Valdmaa esinenud kammer- ja oratooriumilauljana.

2003. aastast on ta esinenud Tallinna Baškiiri Kultuuri Ühenduse Agizel korraldatud baškiiri rahvuslikul adrapeol sabantui Paldiskis. 2004. aastal esines ta ühiskontserdil koos baškiiri artistidega ja solistina koos Baškortostani Filharmoonia kooriga, esitades baškiirikeelseid laule. Ka hiljem on ta esinenud koos baškiiri artistidega kontsertidel nii Eestis kui ka Baškortostanis. 2010. aastal esines ta koos Alar Haagiga Tallinna Baškiiri Kultuuri Ühenduse Agizel eestvedaja Fljuza Hairullina juubelikontserdil.

Aastast 2010 on Villu Valdmaa aktiivselt osalenud suveakadeemia "Võsu Viis" kontsertidel ja meistriklasside läbiviimisel.

Mängis basskitarri ansamblis "Kavaler".

 Helilooming 
Villu Valdmaa on kirjutanud peamiselt lastelaule ja lastemuusikale.

Ta on kirjutanud järgmised lastemuusikalid: 
 "Nuki esimesed jõulud" (libreto ja laulusõnad Leelo Tungal, lavastaja Tõnu Tamm)
 "Väikese Tooma jõulud" (libreto ja laulusõnad Leelo Tungal, lavastaja Tõnu Tamm) 
 "Suur Munamägi" (muusika kaasautor Heini Vaikmaa, libreto autor ja lavastaja Neeme Kuningas)
 "Maria, Joosep ja inglike" (libreto Martin Lindam, laulusõnad Neeme Kuningas, lavastaja Tõnu Tamm) 
 "Jeti suur soov" (muusika kaasautor Heini Vaikmaa, libreto ja laulusõnad Leelo Tungal, lavastaja Auri Jürna) 

Villu Valdmaa on kirjutanud miniooperi „Pöial-Liisi“ (dramaturg Neeme Kuningas, lavastaja Tõnu Tamm, tekst Hans Christian Anderseni muinasjutu põhjal).

Villu Valdmaa on Tallinna 32. Keskkooli koolilaulu autor.

Plaadid
 Villu Valdmaa, Heini Vaikmaa "Taganevad mõtted pahad" 2004 (lastelaulude CD)
 Villu Valdmaa, Agu Tammeorg “Kahjutuli saab alguse pisiasjast” 2009 (tule- ja päästeteemaliste laulude CD)

Solistirollid helikandjatel
 2001 CD "20. sajandi Eesti vokaalmuusika / Estonian vocal music from the 20th century", esitajad: Villu Valdmaa (bariton) ja Martti Raide (klaver) Eesti muusika infokeskus. Salvestised

Nooditrükiseid
 Villu Valdmaa "Laulud suurtest ja väikestest" 2010 (lastelaulude laulik)

 Tunnustus 
 1995 Tiit Kuusiku nimelise lauluvõistluse peapreemia 
 1997 Suure Vankri auhind – parim meeslaulja

Viited

Välislingid
ERR arhiiv. Päevasüda (15.11.2004) Villu Valdmaa

Kategooria:Eesti lauljad
Kategooria:Eesti heliloojad
Kategooria:Sündinud 1964